Komisijos reglamentas (EB) Nr. 1851/2001
2001 m. rugsėjo 20 d.
iš dalies pakeičiantis Reglamentą (EB) Nr. 2571/97 dėl sviesto pardavimo sumažintomis kainomis ir dėl pagalbos suteikimo konditerijos gaminių, ledų ir kitų maisto produktų gamyboje naudojamai grietinėlei, sviestui ir koncentruotam sviestui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1670/2000 [2], ypač į jo 15 straipsnį,
kadangi:
(1) Komisijos reglamento (EB) Nr. 2571/97 [3] su paskutiniais pakeitimais, padarytais Reglamentu (EB) Nr. 635/2000 [4], VII priede išvardytos specifikacijos, kurios turi būti įrašytos į T5 kontrolinę kopiją. Patikrinus tekstus kitomis kalbomis, šiame priede buvo rasta spaudos klaida.
(2) Minėto reglamento 22 straipsnio 4 dalis nustato baudą už antraeilio įsipareigojimo nesilaikymą, o III priedas nurodo B formulėje naudojamas atsekamąsias medžiagas. Tikrinant šių nuostatų vokišką tekstą, buvo rasta spaudos ir vertimo klaidų.
(3) Todėl būtina ištaisyti šios kalbos tekstą.
(4) Šiame reglamente nustatytos priemonės atitinka Pieno ir pieno produktų verslo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 2571/97 VII priedo B dalies b punkto pirmos įtraukos trečios įtraukos antroje pastraipoje terminas "Butter" keičiamas terminu "Butterfett".
2. Ištaisomas Reglamento (EB) Nr. 2571/97 22 straipsnis ir jo III priedas. Šie taisymai susiję tik su minėto reglamento vokiečių kalbos versija.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. rugsėjo 20 d.